শিরশিরানি শীতের আগমনী সুর! লেটেস্ট আপডেট দিল হাওয়া অফিস

কলকাতা: জোড়া ঘূর্ণাবর্তের জেরে শুক্রবার দুপুরের পর থেকেই প্রবল বৃষ্টি নামল কলকাতা (Kolkata Weather Update) সংলগ্ন এলাকায়। দমকা হাওয়ার সঙ্গে চলল ঘনঘন বজ্রপাত। হঠাৎ এই ঝড়বৃষ্টিতে বিপর্যস্ত হলেও, আবহাওয়া দফতর জানাচ্ছে, এটাই সম্ভবত মৌসুমের শেষ দফার বৃষ্টি (Latest Weather Forecast)।

আলিপুর আবহাওয়া দফতরের পূর্বাভাস অনুযায়ী, আগামী তিন দিনের মধ্যে রাজ্যের কিছু অংশ থেকে বর্ষা বিদায়ের অনুকূল পরিস্থিতি তৈরি হবে। সোমবার পর্যন্ত দক্ষিণবঙ্গের প্রায় সব জেলায় বিক্ষিপ্ত বৃষ্টি চললেও, উপকূলবর্তী এলাকাগুলিতে বৃষ্টির পরিমাণ বেশি থাকবে। তারপর ধীরে ধীরে আকাশ পরিষ্কার হয়ে যাবে। মঙ্গলবার থেকেই দক্ষিণবঙ্গে শুরু হবে শুষ্ক আবহাওয়া। পশ্চিমাঞ্চলের জেলাগুলিতে সোমবার থেকেই বর্ষা বিদায়ের আনুষ্ঠানিক ঘোষণা হতে পারে।

আরও পড়ুন: জোরকদমে চলছে উত্তরবঙ্গকে স্বাভাবিক করার কাজ! নজর রাখছেন মুখ্যমন্ত্রী

কমলা সতর্কবার্তা দক্ষিণবঙ্গে

শনিবার হাওড়া, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর ও পশ্চিম মেদিনীপুর জেলায় কমলা সতর্কতা জারি করা হয়েছে। এই জেলাগুলিতে দমকা হাওয়ার সঙ্গে বজ্রবৃষ্টি হতে পারে, যার গতি ঘণ্টায় ৪০ কিলোমিটার পর্যন্ত পৌঁছতে পারে। উত্তরবঙ্গের ক্ষেত্রেও মঙ্গলবার থেকে আবহাওয়ার উন্নতি হবে। কোনো জেলায় ভারী বৃষ্টির সতর্কতা নেই।

কলকাতায় আজ মেঘলা আকাশ

শনিবার শহর কলকাতায় মেঘলা আকাশের পাশাপাশি বিক্ষিপ্ত হাল্কা বৃষ্টি হতে পারে। সর্বোচ্চ ও সর্বনিম্ন তাপমাত্রা থাকবে যথাক্রমে ৩১ ও ২৫ ডিগ্রি সেলসিয়াসের মধ্যে। রবিবারও একই রকম আবহাওয়া থাকবে। সোমবার থেকে কিছুটা বদল আসবে—আকাশ আংশিক মেঘলা থাকলেও বজ্রপাতসহ হালকা বৃষ্টির সম্ভাবনা রয়েছে।

মঙ্গলবার থেকেই মিঠে রোদ আর শীতের হাতছানি

আবহাওয়া দফতরের পূর্বাভাস অনুযায়ী, মঙ্গলবার থেকে বৃষ্টি কার্যত বন্ধ হয়ে যাবে কলকাতায়। বুধবার ও বৃহস্পতিবার রৌদ্রজ্জ্বল আকাশ দেখা দেবে। তাপমাত্রা নামতে শুরু করবে—সর্বনিম্ন ২৪ ও সর্বোচ্চ ৩২ ডিগ্রি সেলসিয়াসের মধ্যে থাকবে। ফলে অক্টোবরের দ্বিতীয় সপ্তাহ থেকেই শহরবাসী পাবেন শিরশিরানি হাওয়ার স্পর্শ, শীতের আগমনী বার্তা নিয়ে।

দেখন আরও খবর:

The post শিরশিরানি শীতের আগমনী সুর! লেটেস্ট আপডেট দিল হাওয়া অফিস first appeared on KolkataTV.